Anexa nr.2

la Ordinul IFPS

nr.\_\_\_\_\_din \_\_\_\_\_\_\_\_\_\_

**INSTRUCŢIUNE**

**privind modul de completare şi prezentare a Dării de seamă pe taxele**

**pentru folosirea zonei drumului public și/sau zonelor de protecție a acestuia din afara perimetrului localităților (Forma TFZD 15)**

**I. ASPECTE GENERALE**

**1.** Darea de seamă pe taxele pentru pentru folosirea zonei drumului public și/sau zonelor de protecție a acestuia din afara perimetrului localităților (Forma TFZD 15) (în continuare Darea de seamă) se prezintă de către subiecţii impunerii cu taxele specificate în Capitolul 5, Capitolul 6 și Capitolul 7 al Titlului IX din Codul fiscal, care au responsabilități de prezentare a Dării de seamă aferente acestor taxe.

**2.** Pentru calcularea obligaţiilor aferente taxelor specificate în Capitolul 5, Capitolul 6 și Capitolul 7 al Titlului IX din Codul fiscal se aplică cotele de impunere stabilite în anexele nr.5 și nr.6 la acesta.

**3.** În Darea de seamă contribuabilul, în mod obligatoriu, trebuie să indice:

1) codul fiscal al contribuabilului;

2) denumirea contribuabilului;

3) codul localităţii al întreprinderii de bază al contribuabilului – cod unic de identificare (4 semne) conform Clasificatorului unităţilor administrativ-teritoriale al Republicii Moldova (CUATM);

4) inspectoratul fiscal de stat teritorial în raza căruia este înregistrat sediul contribuabilului;

5) data prezentării dării de seamă (se reflectă data prezentării Inspectoratului fiscal de stat teritorial);

6) perioada fiscală – Darea de seamă se prezintă anual pînă la data de 25 martie a anului calendaristic curent. Perioada fiscală se completează cu un cod, care are următoarea structură: P/AAAA (unde P – este codul perioadei fiscale care obţine valoarea A; AAAA – anul. Spre exemplu, pentru anul 2016 codul perioadei fiscale va avea următoarea structură – A/2016);

7) codul activităţii de bază pentru perioada fiscală, determinat conform Clasificatorului Activităţilor din Economia Moldovei (CAEM);

8) semnăturile autentificate prin ştampilă ale persoanelor responsabile – conducătorului şi contabilului-şef al contribuabilului.

**II. Completarea tabelului dării de seamă pe taxele**

**pentru folosirea zonei drumului public și/sau zonelor de protecție a**

**acestuia din afara perimetrului localităților (Forma TFZD 15)**

**4.** În tabelul Dării de seamă privind taxele pentru folosirea zonei drumului public și/sau zonelor de protecție a acestuia din afara perimetrului localităților (Forma TFZD 15) se indică:

1) în col.1 – numerele de ordine ale taxelor;

2) în col.2 – clasificațiile veniturilor bugetare la care urmează a fi achitate taxele;

3) în col.3 – denumirea taxelor prevăzute în Capitolul 5, Capitolul 6 și Capitolul 7 al titlului IX din Codul fiscal;

4) în col.4 – obiectul impunerii cu taxele pentru folosirea zonei drumului public și/sau zonelor de protecție a acestuia din afara perimetrului localităților;

5) în col.5 – unitățile de măsură în care se estimează baza impozabilă pentru taxa respectivă;

6) în col.6 – numărul obiectelor impunerii;

7) în col.7 – cota pentru taxa respectivă stabilită în anexele nr.5 și nr.6 titlul IX al [Codului fiscal](file:///C:\Users\liudmila.gropa\AppData\Local\Microsoft\Windows\Temporary%20Internet%20Files\Content.Outlook\1TO2WYK0\TEXT=LPLP199704241163) (se indică în lei);

8) în col.8 – suma taxei achitate de către contribuabil în perioada fiscală precedentă celei de gestiune, pentru: examinarea şi perfectarea documentelor, coordonarea deciziilor de proiecte şi eliberarea de prescripții tehnice; invitarea specialistului la obiect și autorizațiile primite de către organul abilitat al administrației publice centrale (se indică în lei);

9) în col.9 – suma taxei calculată ce urmează a fi achitată pentru perioada fiscală în curs – pînă la 25 martie a anului curent, obţinute în urma înmulţirii indicelui din col.6 cu cota taxei indicate în col.7 (se indică în lei);

10) în col.10 – suma taxei către plată obţinută în urma adunării sumelor indicate în coloanele 8 și 9 (se indică în lei);

11) Sumele de control reprezintă sumele indicatorilor din col.10 ale rîndurilor: nr.1 Total 115/47, nr.2 Total 115/49 și nr.3 Total 115/50.